**О Б Р А З Л О Ж Е Њ Е**

**I ПРАВНИ ОСНОВ ЗА ДОНОШЕЊЕ ОДЛУКЕ О ИЗМЕНАМА И ДОПУНАМА СТАТУТА**

Правни основ за доношење Одлуке о изменама и допунама Статута Градске општине Нишка Бања је члан 41. Одлуке о изменама и допунама Статута Града Ниша („Службени лист Града Ниша“, број 18/2019), којим је прописано да ће се прописи и други акти Града и градских општина ускладити са одредбама Одлуке о изменама и допунама Статута Града Ниша.

Чланом 30. Статута Градске општине Нишка Бања („Службени лист Града Ниша“ број 124/08 ) прописано је да Скупштина Градске општине доноси Статут уз сагласност Скупштине Града Ниша.

**II САДРЖАЈ ОДЛУКЕ О ИЗМЕНАМА И ДОПУНАМА СТАТУТА**

Одлуком о изменама и допунама статута Градске општине Нишка Бања врши се усклађивање Статута Градске општине Нишка Бања са Законом о локалној самоуправи и Одлуком о изменама и допунама Статута Града Ниша.

**Објашњења појединих решења**

**Члан 1.**: мења се члан 10. Статута Градске општине Нишка Бања у делу који се односи на додељивање звања почасни грађанин тако што прописује да се наведено звање додељује особи чији су рад и достигнућа од посебног значаја за Градску општину Нишка Бања.

**Члан 2**.: усклађивање са чланом 2. Одлуке о изменама и допунама Статута Града Ниша („Службени лист Града Ниша“, број 18/2019).

**Члан 3**.: уводи се обавеза Градске општине Нишка Бања да у оквиру својих надлежности преко својих органа прати процес европских интеграција на нивоу државе и за то развија потребне административне капацитете, у складу са законом и утврђеном политиком државе.

**Члан 4**.: усклађивање са чланом 29. Одлуке о изменама и допунама Статута Града Ниша („Службени лист Града Ниша“, број 18/2019).

**Члан 5**.: усклађивање са чланом 7. Одлуке о изменама и допунама Статута Града Ниша („Службени лист Града Ниша“, број 18/2019) и чланом 31. став 3 и 4. Закона о локалној самоуправи, у делу који се односи на стварање предуслова за успешно вршење дужности одборника, права одборника на редовно обавештавање и обавезу секретара Скупштине Градске општине односно начелника Управе Градске општине, за благовремено достављање обавештења, тражених података, списа и упутстава из делокруга рада општинске управе.

**Члан 6**.: усклађивање са чланом 30. Одлуке о изменама и допунама Статута Града Ниша („Службени лист Града Ниша“, број 18).

**Члан 7**.: додаје се члан 30а којим је прописано да у ситуацијама које захтевају хитност у сазивању седнице Скупштине, председник Скупштине може заказати у року који није краћи од 24 часа од пријема захтева као и да захтев мора садржати разлоге који оправдавају хитно сазивање, као и образложење последица које би наступиле њеним несазивањем.

**Члан 8**.: усклађивање са чланом 31. Одлуке о изменама и допунама Статута Града Ниша („Службени лист Града Ниша“, број 18).

**Члан 9**.: односи се на радно правни статус заменика председника Скупштине Градске општине, тако што прописује да овом функционеру мирују права из радног односа услед избора на ту функцију, односно прописује се могућност да може бити на сталном раду у Градској општини Нишка Бања а у складу са чланом 39. Закона о локалној самоуправи.

**Члан 10.**: Уподобљавају се услови које мора да испуњава секретар Скупштине градске општине са одредбом члана 40. Закона о локалној самоуправи.

**Члан 11.**: додаје се члан 35а којим се прописује начин избора, права и дужности чланова општинске изборне комисије за спровођење избора за одборнике Скупштине градске општине Нишка Бања.

**Члан 12**.: бришу се чланови 37 и 38. и врши се усклађивање са чланом 36. став 3. Закона о локалној самоуправи којим је прописано да се број радних тела, избор, права и дужности председника и чланова радних тела утврђује Пословником о раду Скупштине.

**Члан 13.**: имајући у виду да се број радних тела, избор права и дужности председника и чланова радних тела утврђује Пословником Скупштине градске општине Нишка Бања, члан 39. Статута Градске општине Нишка Бања усклађује се са чланом 36. Закон о локалној самоуправи. Такође, као новина, прописује се могућност да радно тело Скупштине градске општине Нишка Бања може организовати јавно слушање о предлозима прописа и одлука о којима одлучује Скупштина Градске општине Нишка Бања.

**Члан 14**.: додају се нови чланови 39а, 39б, 39в, 39г и 39д којима се регулише јавна расправа (прецизније и детаљније уређен овај облик учешћа грађана у поступку доношења општих аката из надлежности Скупштине градске општине Нишка Бања; дефинисан појам јавне расправе; облици одржавања јавне расправе; дужност органа за организовање и спровођење јавне расправе; обавезна јавна расправа; могућност одржавања јавне расправе на основу захтева најмање 1/3 одборника, предлога грађана и предлагача аката). Прописано је да ће се ближе одредити одлуком Скупштине Градске општине време трајања, начин, поступак као и друга питања од значаја за организовање и спровођење јавне расправе.

**Члан 15**. усклађивање са чланом 17. Одлуке о изменама и допунама Статута Града Ниша и чланом 45. Закона о локалној самоуправи тако што се прописује да кад одлучује о избору председника Градске општине, Скупштина градске општине истовремено и обједињено одлучује о избору заменика председника Градске општине и чланова Већа градске општине.

**Члан 16.** усклађивање са чланом 32. Одлуке о изменама и допунама Статута града Ниша, тако што се прописују услови које начелник управе градске општине мора да испуњава.

**Члан 17.** усклађивање са чланом 33. Одлуке о изменама и допунама Статута града Ниша, тако што се прописује да начелник за свој рад и рад Управе градске општине одговара Већу градске општине.

**Члан 18.** усклађивање са чланом 34. Одлуке о изменама и допунама Статута града Ниша, тако што се прописује да Управа градске општине обавља стручне и административно техничке послове за потребе Скупштине градске општине, Председника градске општине и Већа градске општине.

**Члан 19.** усклађивање са чланом 35. Одлуке о изменама и допунама Статута града Ниша, којим се регулише поступање Градског већа у случају када пропис или други општи акт градске општине није у складу са законом, Статутом града и другим приписима Града.

**Члан 20.** усклађивање са чланом 40. Одлуке о изменама и допунама Статута града Ниша који се односи на јавност рада и поступак спровођења јавних расправа и зборова грађана о предлозима општих аката из надлежности Градске општине Нишка Бања.

**Члан 21.** регулише се ступање на снагу Одлуке о изменама и допунама Статута градске општине Нишка Бања.

**СКУПШТИНА ГРАДСКЕ ОПШТИНЕ НИШКА БАЊА**

ПРЕДСЕДНИК

Зоран Јовановић